5. ΒΑΣΙΛΙΚΟΝ ΔΙΑΤΑΓΜΑ της 17/24 Ιαν. 1940 (ΦΕΚ Α΄ 31) Περί αναγνωρίσεως της υπηρεσίας των εν τω πλοηγικώ σταθμώ και τη εταιρία διώρυγος Κορίνθου υπηρετούντων αρχιπλοηγών, πλοηγών και πλοιάρχων Ε.Ν. Έχοντες υπ’ όψιν το άρθρον 13 του Α.Ν. 1150/1938 και κατά το άρθρ. 7 του Α.Ν. 1953/1939 (Σ.Ε. 815/ 1939). Άρθρον μόνον.-1.Η υπηρεσία των παρά τω πλοηγικώ σταθμώ διώρυγος Κορίνθου υπηρετούντων αρχιπλοηγών και πλοηγών, καθώς και η υπηρεσία του προϊσταμένου ναυτικής υπηρεσίας της διώρυγος ταύτης, αναγνωρίζεται ως θαλασσία υπηρεσία εν ενεργεία ως προς το δικαίωμα συντάξεως εκ του Ν.Α.Τ., υπό τας προϋποθέσεις του άρθρ. 7 του Α.Ν. 1953/1939 «περί τροποποιήσεως και συμπληρώσεως του Α.Ν. 1150/1938 «περί πλοηγικής υπηρεσίας», αφ’ ης ούτοι διωρίσθησαν και δι’ όσον χρονικόν διάστημα υπηρετούσι παρά τω πλοηγικώ σταθμώ και τη ναυτική υπηρεσία της διώρυγος ταύτης, εφ’ όσον ο διορισμός ούτος δεν ανατρέχει προ της ενάρξεως της ισχύος του Ν.Δ. της 9 Σεπτ. 1925 «περί συστάσεως του πλοηγικού σώματος», οπότε αύτη αναγνωρίζεται από της χρονολογίας ταύτης. 20.Ζ.α.4-5 Πλοηγική Υπηρεσία 2.Προς αναγνώρισιν της κατά την προηγουμένην παραγράφον υπηρεσίας δέον να υποβληθή υπό των ενδιαφερομένων εις το Ναυτικόν Απομαχικόν Ταμείον πιστοποιητικόν της εταιρίας διώρυγος Κορίνθου, εν ω να εμφαίνηται η χρονολογία διορισμού και η διάρκεια χρόνου υπηρεσίας, προς βεβαίωσιν της κατά το άρθρ. 13 παρ. 1 του Α.Ν. 1150/1938 «περί πλοηγικής υπηρεσίας» αναλογούσης τακτικής εισφοράς και εισφοράς πλοιοκτήτου, προς δε να καταβληθώσιν αι βεβαιωθησόμεναι εισφοραί εξ ολοκλήρου, μετά του προσθέτου τέλους και τόκου από της βεβαιώσεως. 